system
Răspunde în limba română, în stilul Wikipedia, cat mai corect gramatical.
user
Care sunt cele mai importante informații despre Județul Târnava-Mare (interbelic)?
assistant
Județul Târnava Mare a fost o unitate administrativă de ordinul întâi din Regatul României, aflată în regiunea istorică Transilvania. Reședința județului era orașul Sighișoara.

Întindere 

Județul se află în partea centrală a României Mari, în sudul regiunii Transilvania. În prezent, teritoriul  aparține județelor Sibiu, Mureș și Brașov. Județul se  învecina la nord cu județele Odorhei și Târnava Mică, la sud cu județele Sibiu și Făgăraș, iar la est cu județul Brașov. Județul a fost desființat odată cu reforma administrativă din 6 septembrie 1950.

Organizare 
Teritoriul județului era împărțit inițial în patru plăși:
 Plasa Agnita,
 Plasa Mediaș,
 Plasa Rupea și
 Plasa Sighișoara.

Ulterior a fost creată a cincea plasă:
 Plasa Șeica Mare.

Pe teritoriul județului Târnava Mare se aflau două comune urbane (orașe): Sighișoara (reședința județului) și Mediaș.

Populație 
Conform recensământului din 1930, în județ trăiau 147.994 de locuitori, dintre care 44,8% români,  39,7% germani, 11,8% maghiari, 2,6% țigani ș.a. Din punct de vedere confesional, majoritatea locuitorilor erau evanghelici-lutherani (39,2%), urmați de ortodocși (36,6%), greco-catolici (10,4%), reformați (6,2%), romano-catolici (4,5%) ș.a.

Mediul urban 
Mediul urban, alcătuit din populația orașelor Sighișoara și Mediaș, era dominat de sași. Ponderea germanilor era de 39,3%, cea a românilor de 30,0%, iar cea a maghiarilor de 23,7%. Sub aspect confesional, populația urbană era alcătuită în 1930 din 36,2% luterani, 23,2% ortodocși, 15,2% romano-catolici, 10,4% reformați (calvini), 7,8% greco-catolici ș.a.

Conform datelor recensământului din 1930 orașul reședință de județ, Sighișoara, număra 13.033 de locuitori, dintre care 5.236 germani (40,17%), 4.366 români (33,49%) și 2.896 maghiari (22,22%).

Materiale documentare

Referințe

Legături externe 

 Portretul României Interbelice - Județul Târnava Mare